Մարքըս Զուսաք

**Մարքըս Զուսաք**, (, ծնած է 23 Յունիս, 1975 թուականին) ան Աւստրալիացի/Գերմանացի գրող մըն է: Ճանչցուած է իր *The Book Thief* եւ *The Messenger* (Ամերիկայի Միացեալ Նահանգներուն մէջ անունը փոխուած է դէպի *I Am the Messenger*) գործերով: Այս երկու գործերը իր ամէնէն նշանաւոր վէպերն են: Ան շահած է Margaret Edwards մրցանակը 2014 թուականին իր երիտասարդական վիպակին համար որ հրատարակուեցաւ Ամերիկայի Միացեալ Նահանգներուն մէջ:

## Կեանքը եւ ասպարէզը
Զուսաք ծնած է Սիտնի, Աւստրալիա: Անոր մօր արմատները կու գան Գերմանիայէն, իսկ հայրը ծնած է Հելմութ, Աւստրալիա: Մարքըսը ունի երկու քոյրեր ու մէկ եղբայր, եւ ինքը անոնց ամէնէն փոքրն է: Ան յաճախած է Engadine դպրոցը եւ աւարտելէ ետք հոն դասաւանդած է ու միաժամանակ գրած է իր վէպերը: Ան New South Wales համալսարանին մէջ ուսանած է Անգլերէն եւ պատմութիւն, ու արուեստի եւ մանկավարժութեան վկայականներով աւարտած է:

Մարքըսը հեղինակն է 6 գիրքերու: Անոր առաջին երեքը՝ *The Underdog*, *Fighting Ruben Wolfe* եւ *When Dogs Cry* հրատարակուած են 1999 եւ 2001 թուականներուն միջեւ, ու ստացած են մրցանակներ: *The Underdog*, իր առաջին գիրքը հրատարակուեցաւ անոր գրելէն 7 տարի վերջ: *The Messenger*, որ հրատարակուած է 2003 թուականին, շահած է՝ 2003 թուականի CBC տարուայ գիրքի մրցանակը, NSW բացումին գրականութեան մրցանակը, Ethel Turner մրցանակը Աւստրալիոյ մէջ, եւ պաշտօնակարգուած էր Printz մրցանակին Ամերիկայի Միացեալ Նահանգներուն մէջ:

*[[The Book Thief]]*-ը հրատարակուած է 2005 թուականին եւ թարգմանուած է աւելի քան 30 լեզուներու: Այս վէպը ոչ միայն շահած է տարբեր մրցանակներ ամբողջ աշխարհին շուրջ, այլ նաեւ գրաւած է առաջին դիրքերը Amazon.com-ի եւ *New York Times*-ի ցանկերուն վրայ։ Մեծ յաջողութիւններ ցուցաբերած է տարբեր երկիրնրու մէջ, օրինակ՝ Պրազիլ, Իրլանտա եւ Թայուան: *[[The Book Thief]]*-ը միշտ առաջին 5 դիրքերէն մէկը գրաւած է Միացեալ Թագաւորութեան, Սպանիոյ, Իսրայէլի եւ Հարաւային Քորէայի մէջ եւ դեռ պիտի հրատարակուի ուրիշ երկիրներու մէջ։ *The Book Thief* գիրքին հիման վրայ ստեղծուած է անոր ֆիլմը որ հրատարակուեցաւ 2013 թուականին:

*The Messenge*-ը կամ *I Am the Messenger* Ամերիկայի Միացեալ Նահանգներուն մէջ հրատարակուած է 2002 թուականին եւ այդ Մարքըսի ամէնէն առաջին վէպերէն մէկն է: Այս վէպը, նոյնիսկ եթէ *The Book Thief*-ին նման նշանաւոր չէ, շահած է բազմաթիւ մրցանակներ, օրինակ՝ New South Wales բացումին գրականութեան մրցանակը եւ Ethel Turner մրցանակը երիտասարդական վիպակներու համար:

Զուսաքին յաջորդ եւ ապագայի գործն է՝ *[[Bridge of Clay]]* վէպը:

## Գործերը
* *[[The Underdog]]* (1999) 
* *[[Fighting Ruben Wolfe]]* (2000), *The Underdog*-ին շարունակութիւնը
* *[[When Dogs Cry]]* (2001), նաեւ ճանչցուած է ՝ *Getting the Girl*: *Fighting Ruben Wolfe*-ին շարունակութիւնը
* *[[The Messenger]]* (2002); կամ *I Am the Messenger*
* *[[The Book Thief]]* (2005)
* *[[Bridge of Clay]]*

## Մրցանակներ
2014 թուականին, Զուսաք շահեցաւ Margaret Edwards մրցանակը Ամերիկայի գրադարանի կազմակերպութեան կողմէ, որ կը գնահատէ հեղինակ մը իր յատուկ երիտասարդական վիպակ գործին համար:

2006 թուականին, Զուսաք նաեւ եղած է Սիտնիի երիտասարդ Աւստրալեացի տարուայ վիպասանը:

* *[[The Book Thief]]*
:2009 Deutscher Jugendliteraturpreis մրցանակը
:2008 Ena Noel մրցանակը – IBBY Australia Ena Noël քաջալերական մրցանակը փոքրիկներու գրականութեան
:2007 Michael L. Printz մրցանակը եւ պաշտօնակարգութիւն Ամերիկայի երիտասարդական վիպակներու գրականութեան կազմակերպութեան մրցանակին
:2006 Kathleen Mitchell մրցանակը 2006 թուականի գրականութիւն

* *[[The Messenger]]* (կամ *I Am The Messenger*)
:2007 Deutscher Jugendliteraturpreis մրցանակը
:2006 Printz մրցանակը պատուարժան գիրքի համար
:2006 Bulletin Blue Ribbon գիրքի մրցանակը
:2005 տարուայ ամէնէն լաւ փոքրիկներու գիրքի մրցանակը
:2003 Children's Book Council of Australia տարուայ գիրքի մրցանակը
:2003 New South Wales բացումի գրականութեան մրցանակը եւ Ethel Turner մրցանակը երիտասարդ գրականութեան

* *[[When Dogs Cry]]/ Getting the Girl*
: 2002 պատուարժան գիրքի մրցանակը, Աւստրալիոյ փոքրիկներու գիրքի կազմակերպութեան մրցանակը եւ տարուայ գիրքի մրցանակը

* *[[Fighting Ruben Wolfe]]*
: 2001 պատուարժան գիրքի մրցանակը, Աւստրալիոյ փոքրիկներու գիրքի կազմակերպութեան մրցանակը եւ տարուայ գիրքի մրցանակը
: Պաշտօնակարգուած՝ Ethel Turner-ի երիտասարդ գրականութեան մրցանակին:

## Ծանօթագրութիւններ

Ստորոգութիւն:1975 ծնունդներ
Ստորոգութիւն:23 Յունիսի ծնունդներ
Ստորոգութիւն:Գրողներ այբբենական կարգով